I september/oktober 2015 skulle vi besøge vores datter i Sydney. Hun bor i en meget lille lejlighed, og det var derfor nødvendigt for os at finde et sted at bo. Da vi skulle bo det samme sted i en måned var det vigtigt for os at finde et godt sted med det samme. Vi søgte på airbnb, og kiggede på mange steder, men hver gang vendte vi tilbage til Yolandes sted. Og hvor heldig kan man være. 5 min. gang fra vores datter, et dejligt og hyggeligt sted og en fantastisk vært. Vores datter havde været i kontakt med Yolande flere gange, og havde kun positivt at fortælle os.
Vi følte os meget velkomne og Yolande var let at tale med, imødekommende, forstående og hjælpsom.
Og det samme var hendes familie.
Lejligheden var hyggelig og ren, og der var hvad vi havde brug for. Vi følte os godt hjemme med den lille have og de summende bier,
og kunne uforstyrret slappe af.
Det var let at tage bussen til city, gode vandreture langs strandene, og kort vej til indkøbsmuligheder af de daglige fornødenheder.
Så hvis I skal til Sydney og leder efter et sted at bo, kan vi kun varmt anbefale Yolandes sted.
Vi håber at Yolande stadig har hendes lille hyggelige sted når vi kommer til Sydney næste gang.
Ti stjerner til Yolande fra Danmark.